internet vaartha 196 Views
స్వల్ప లాభాలకే స్టాక్‌ మార్కెట్లు పరిమితం
ముంబై : బెంచ్‌ మార్క్‌ స్టాక్‌ సూచీలు అనిశ్చిత స్థితిలోనే ముగిసాయి. వారంలో మూడోరోజు మార్కెట్లు చివరినిమిషంలో రికవరీ అయ్యాయి. నిఫ్టీ 7700 స్థాయిని నిలబెట్టుకో గలిగింది. మార్కెట్లలో ఎక్కువగా ఇన్వెస్టర్లు లా భాల ఈ్వకరణకు మొగ్గుచూపించడం, వారాం తంలో విలువలు పెరగడం వల్ల వాటిని నగదురూపంలో మార్చుకునేందుకే ఇన్వెస్టర్లు ఆసక్తి చూపించారు. అలాగే బ్రెస్సెల్స్‌ దాడులు, మరింతగా భౌగోళిక పరిస్థితులు కూడా కొంత ప్రభావితంచేసాయి. బిఎస్‌ఇ సెన్క్స్‌ె కేవలం ఏడు పాయింట్లు మాత్రమే పెకరిగి 25,338 పాయింట్ల వద్ద స్థిరపడింది. నిఫ్టీ 50 సూచీ రెండు పాయింట్ల వద్ద స్థిరపడి 7717 పాయింట్లవద్ద నిలిచింది. మార్కెట్లు గుడ్‌ఫ్రైడే కావడంతో శుక్రవారం శెలవులో ఉంటాయి. గురువారం కూడా హోలీ సందర్భంగా శెలవు ఉంటుంది. రెండోరోజు కూడా అనిశ్చిత స్థిత ఇపెరగడం వల్ల మార్కెట్లు తమ సంక్లిష్టపరిస్థితులనుంచి తట్టుకునేందుకే ట్రేడర్లు అప్రమత్తంగా వ్యవహరించారు. విదేశీ సంస్థాగత ఇన్వెస్టర్లు భారత్‌ మార్కెట్లలో 1095 కోట్ల పెట్టుబడులు పెట్టారు. విదేశీ మార్కెట్లపరంగాచూస్తే అన్ని ఆసియా ప్రాంత మార్కెట్లు చైనాను మినహాయించి దిగువస్థాయిలోనే స్థిరపడ్డాయి. బ్రెస్సెల్స్‌ దాడులే ఇందుకు కీలకంగా ఉన్నాయి. నిక్కీ, హ్యాంగ్‌సెంగ్‌, స్ట్రెయిట్‌టైమ్స్‌ 0.2నుంచి 0.4శాతం చొప్పున దిగువస్థాయిలోనేముగిసాయి. షాంగై కాంపోజిట్‌ 0.4శాతంగా ఉంది. ఇక దేశీయ మార్కెట్లకు సంబంధించి మెటల్‌రంగ షేర్లు లాభాల్లో ముగిసాయి. చైనా గృహాల మార్కెట్‌, బహుళజాతి సంస్థలు గ్లెన్‌కోర్‌, ప్రీపోర్ట్‌,మెక్‌మోరాన్‌ సంస్తలు కొనుగోళ్లు కోతవిధించడంతో రాగిధరలు కొంతపెరిగాయి. హిందాల్కో ఇండస్ట్రీస్‌, భూషన్‌ స్టీల్‌, స్టీల్‌ అథారిటీ ఆఫ్‌ ఇండియా, వేదాంత, జిందాల్‌ స్టీల్‌ అండ్‌ పవర్‌, నేషనల్‌ అల్యూమినియం కంపెనీ వంటివి ఐదుశాతం పెరిగాయి. ఆర్‌జియో రాక కొంత  జాప్యం అవుతుందన్న అంచనాలతో ఇతర టెలికాం కంపెనీల షేర్లు పెరిగాయి. భారతి వీడియోకాన్‌ డీల్‌ సెంటిమెంట్‌కు ఊతం ఇచ్చింది. ఎయిర్‌టెల్‌, ఐడియా, రిలయన్స్‌ సంస్థలు రెండుశాతం చొప్పున పెరిగాయి. ముడిచమురుధరలు అంతర్జాతీయ విపణిలో తగ్గుదలతోనే భారం పెరిగింది. ఒఎన్‌జిసి కెయిర్న్‌ ఇండియా,ఆయిల్‌ ఇండియా సంస్థలు 0.6 నుంచి 1.5శాతం చొప్పున దిగజారాయి. కార్పొరేట్‌ భారీ సంస్థ రిలయన్స్‌ ఇండస్ట్రీస్‌ రెండుశాతం దిగజారింది. రిలయన్స్‌ జియో జాప్యం కారణంగా ఈప్రభావం కనిపించింది. ఏవియేషన్‌ కంపెనీలు షేర్లు భారీగా పెరిగాయి. ముడిచమురుధరలు పతనం వల్లనే ఈ కంపెనీల షేర్లు పెకరిగాయి. రైల్వే కంపెనీలు కూడా కొంతమేర కోలుకున్నాయి. జెట్‌ ఎయిర్‌వేస్‌, స్పైస్‌జెట్‌, ఇండిగో కంపెనీలు 9శాతంవరకూ పెరిగాయి. ఆటోమొబైల్‌రంగానికి సంబంధించి మహీంద్ర అండ్‌ మహీంద్ర తన బ్రాండెడ్‌ డెయిరీ ఉత్పత్తులవ్యాపారం ప్రారంభించింది. కంపెనీ స్టాక్‌ స్వల్పనష్టాలతోనే ముగిసింది. మారుతిసుజుకి తన విటారా బ్రెజ్జాకు 20వేల బుకింగ్స్‌ వచ్చినట్లు ప్రకటించడంతో కంపెనీ షేర్లు ఒకటిశాతం పెరిగాయి. దేశీయంగా పారిశ్రామిక కార్యకలాపాలు ఆశించినంతగా లేకపోవడంతో బ్యాంకుల స్థిరాస్తి ప్రమాణాలు వత్తిడికి గురవుతాయని స్టాండర్డ్‌ అండ్‌పూర్‌ అంచనా వేసింది. కార్పొరేట్‌ రంగాలకు రుణపరపతి సంక్లిష్టం అవుతున్నది. హెచ్‌డిఎఫ్‌సి, హెచ్‌డిఎఫ్‌సి బ్యాంకు, ఐసిఐసిఐబ్యాంకు,యాక్సిస్‌బ్యాంకు, ఎస్‌బిఐలు 0.5 నుంచి ఒకటిశాతం చొప్పున క్షీణించాయి. అశోక్‌ లేల్యాండ్‌ లకీడ్‌ మార్టిన్‌తో రక్షణరంగవాహనాల ఉత్పత్తికి ఒప్పందంచేసుకుంది. కంపెనీ షేర్లు రెండుశాతంపెరిగాయి. పిఎన్‌సి ఇన్‌ఫ్రాటెక్‌ మూడుశాతం పెరిగాయి. కంపెనీ రాయబరేలి జౌన్‌పూర్‌ బిఒటి ప్రాజెక్టు మూడునెలల్లో పూర్తవుతుందనిఅంచనా. కల్పతరు పవర్‌ట్రాన్స్‌మిషన్‌ ప్రాజెక్టు ఆరుశాతం పెరిగింది. కంపెనీ 1320 కోట్ల విలువైన ప్రాజెక్టులను పవర్‌గ్రిడ్‌కార్పొరేషన్‌నుంచి ఆర్డర్లు సాధించిందని అంచనా.